作者：陈著
词牌/韵律：沁园春

paragraphs: 无价韶华，一笑相酬，青钱似苔。
奈东风轻劣，催红雨去，西园次第，放绿阴回。
老后时光，眉间心事，恰似怕酸人著梅。
须知道，有谁能百岁，日日开怀。
从教世变轮推。
也莫问人间春去来。
看渊明归了，有形谁役，少陵醉里，无闷堪排。
贫贼何妨，风流自别，不是沈沈浊世杯。
层霄上，与大鹏盘礴，下视浮埃。